535.230

Contract normal da lavur per l'agricultura (CNL Agr)

dals 01-02-2022 (versiun dals 01-03-2022)

Sa basond sin l'art. 359, l'art. 359a e l'art. 360 dal Dretg d'obligaziuns svizzer1) sco er sin l'art. 10 da la Lescha introductiva tar il Dretg d'obligaziuns svizzer2)

relaschà da la Regenza il 1. da favrer 2022

Champ d'applicaziun

Art.  1 1 En il chantun Grischun vala quest contract normal da lavur per la relaziun da lavur tranter las lavurantas ed ils lavurants ch'èn engaschads en in manaschi agricul, en ina chasada u en in manaschi accessoric e lur patrunas e patruns.

2 Exceptadas dal champ d'applicaziun èn las relaziuns da lavur:

tranter conjugals u persunas en partenadi registrà;

a)

cun   parents   en   lingia   ascendenta   e   descendenta   sco   er   cun   lur   conjugalas b)

respectivamain   conjugals   u   cun   lur   partenaria   registrada   respectivamain partenari registrà;

cun brits u schenders, sche quellas e quels vulan surpigliar il manaschi per al administrar sez.

c)

3 Exceptads  èn  relaziuns  da  lavur  e  fatgs,  per  ils  quals  è  applitgabel  in  contract collectiv da lavur cun vigur lianta u in auter contract normal da lavur.

4 Las patrunas ed ils patruns ston documentar separadamain il temp da lavur prestà en secturs da manaschi, per ils quals è applitgabel in contract collectiv da lavur cun vigur lianta.

Cunvegnas divergentas e dretg subsidiar

Art.  2 1 Cunvegnas   che   divergeschan   da   quest   contract   normal   da   lavur   ston   vegnir concludidas en scrit per esser valaivlas.

2 Uschenavant che quest contract normal da lavur u cunvegnas divergentas fixadas en   scrit   na   cuntegnan   naginas   prescripziuns,   valan   cumplementarmain   las disposiziuns dal Dretg d'obligaziuns3).

1) CS 220 2) DG 210.200 3) CS 220 * tabellas da las modificaziuns a la fin dal relasch

1

535.230

Temp da lavur, temp liber e temp da ruaus

Art.  3 1 Il temp da lavur per emna importa 55 uras. Per la stad e per l'enviern pon las parts contrahentas concluder temps da lavur differents, uschenavant ch'il temp da lavur per emna vegn observà en la media annuala.

2 Las lavurantas ed ils lavurants han mintga emna il dretg d'in entir sco er d'in mez di temp liber, che sto vegnir retratg entaifer in mais. Sch'in entir u in mez di liber croda sin in firà uffizial ordaifer ina dumengia, è quel da cumpensar entaifer 3 mais.

3 La lavur quotidiana sto vegnir interrutta tras pausas commensuradas.

4 A giuvenils sut 18 onns sto vegnir concedì in temp da paus nuninterrut d'almain 10 uras per di.

Lavur supplementara

Art.  4 1 Sch'i ston vegnir prestadas uras supplementaras, èn las lavurantas ed ils lavurants obligads   da   las   prestar,   uschenavant   ch'ellas   ed   els   èn   en   cas   da   far   quai   ed uschenavant che quai po vegnir pretendì dad ellas e dad els en buna fai.

2 Giuvenils sut 18 onns dastgan prestar uras supplementaras mo en cas d'urgenza excepziunals.

3 Las uras supplementaras ston vegnir cumpensadas mintgamai fin la fin d'avrigl cun temp   liber   d'almain   la   medema   durada.   Sche   quai   n'è   excepziunalmain   betg pussaivel, sto vegnir pajà il salari cun in supplement d'almain 25 pertschient per las uras supplementaras.

Salari

Art.  5 1 Il salari sto vegnir pajà per la fin da mintga mais cun in rendaquint en scrit.

2 Al cumenzament da la relaziun da lavur ston las patrunas ed ils patruns surdar a las lavurantas ed als lavurants ina conferma en scrit davart il salari u l'eventual contract da lavur en scrit sco er in exemplar da quest contract normal da lavur.

Salari en cas d'in impediment da lavurar

Art.  6 1 En ils cas previs da la lescha concernent l'impediment senza atgna culpa da lavurar han   las   lavurantas   ed   ils   lavurants   il   dretg   ch'il   salari   vegnia   pajà   vinavant   sco suonda:

a)

b)

c)

d)

2 Cun la fin da la relaziun da lavur va er a fin il pajament cuntinuà dal salari.

il 1. ed il 2. onn da servetsch: 1 mais dal 3. fin il 5. onn da servetsch: 2 mais dal 6. fin il 10. onn da servetsch: 3 mais a partir dal 11. onn da servetsch: 4 mais

2

535.230

Congedi pajà

Art.  7 1 Las lavurantas ed ils lavurants han il dretg d'in congedi pajà:

a)

da 3 dis:

1.

2.

per la naschientscha d'agens uffants, premess ch'i na dettia nagin dretg sin cumpensaziun dal gudogn, sco er per l'adopziun;

en cas da la mort da la conjugala u dal conjugal, da la partenaria u dal partenari, d'agens uffants, dals geniturs u da fragliuns sco er per tgirar confamigliaras e confamigliars che vivan en la medema chasada e ch'èn daventads malsauns (per eveniment);

b)

c)

da 2 dis: per las atgnas nozzas;

dad 1 di: per las nozzas dals agens uffants, en cas da la mort da la sira u dal sir u da quinadas e quinads, per tschertgar ina plazza suenter la desditga da la plazza da lavur sco er per midar chasa (maximalmain 1 giada per onn).

Vacanzas

Art.  8 1 Il dretg da vacanzas da las lavurantas e dals lavurants importa annualmain:

a)

b)

fin al 20. onn da vegliadetgna cumplenì: 5 emnas a partir dal 50. onn da vegliadetgna cumplenì suenter 5 onns da servetsch: 5 emnas uschiglio: 4 emnas

c)

Alloschi ed alimentaziun

Art.  9 1 Sche las lavurantas ed ils lavurants vivan sin il manaschi agricul, nua ch'ellas ed els lavuran,   han   ellas   ed   els   il   dretg   d'in   alloschi   e   d'ina   alimentaziun   suffizienta areguard la quantitad ed areguard la qualitad.

Art.  10 1 Sco temp d'emprova vala l'emprim mais d'ina relaziun da lavur.

Temp d'emprova

Disditga

Art.  11 1 La relaziun da lavur po vegnir disditga sco suonda:

a)

b)

durant il temp d'emprova da tut temp cun in termin da disditga da 7 dis;

suenter  la  scadenza  dal  temp  d'emprova  durant  l'emprim  onn  da  servetsch observond in termin da disditga dad 1 mais, durant il segund fin e cun il 9. onn da servetsch observond in termin da disditga da 2 mais ed a partir dal 10. onn da servetsch observond in termin da disditga da 3 mais, e quai mintgamai per la fin d'in mais.

3

535.230

Art.  12 Provediment professiunal ed indemnisaziun da partenza 1 Sche la relaziun da lavur vegn annullada, ston las patrunas ed ils patruns pajar a las lavurantas ed als lavurants ch'èn pli vegls che 50 onns, che han prestà almain 20 onns   da   servetsch   tar   las   medemas   patrunas   ed   ils   medems   patruns   e   che   na suttastattan betg al provediment professiunal obligatoric, la suandanta indemnisaziun da partenza:

a)

b)

c)

d)

e)

cun 20 fin 25 onns da servetsch: 2 salaris mensils cun 26 fin 30 onns da servetsch: 3 salaris mensils cun 31 fin 35 onns da servetsch: 4 salaris mensils cun 36 fin 40 onns da servetsch: 5 salaris mensils cun passa 40 onns da servetsch: 6 salaris mensils

Art.  13 Assicuranza da malsauns ed assicuranza d'accidents 1 Las patrunas ed ils patruns ston s'atschertar che las lavurantas ed ils lavurants han in'assicuranza obligatorica per la tgira da persunas malsaunas. Sche necessari ston ellas ed els far ina tala per las lavurantas ed ils lavurants. Las premias ston vegnir pajadas da las lavurantas e dals lavurants.

2 A   favur   da   las   lavurantas   e   dals   lavurants   ston   las   patrunas   ed   ils   patruns   far in'assicuranza da diarias per persunas malsaunas en l'autezza dad 80 pertschient dal salari cun ina durada da las prestaziuns d'almain 720 dis. Per relaziuns da lavur da durada limitada na dastgan las prestaziuns betg vegnir restrenschidas. Las premias van mintgamai per la mesadad a quint da las patrunas e dals patruns ed a quint da las lavurantas e dals lavurants.

3 Tenor la Lescha federala davart l'assicuranza d'accidents4) ston las patrunas ed ils patruns assicurar las lavurantas ed ils lavurants cunter accidents da lavur. Cunter accidents ordaifer la lavur ston vegnir assicurads mo lavurantas ed ils lavurants che lavuran   en   media   almain   8   uras   per   emna.   Las   premias   per   l'assicuranza   cunter accidents   da   lavur   vegnan   pajadas   da   las   patrunas   e   dals   patruns,   talas   per l'assicuranza cunter accidents ordaifer la lavur da las lavurantas e dals lavurants.

4) CS 832.20

4

535.230

Tabella da las modificaziuns - tenor conclus

Conclus 01-02-2022

Entrada en vigur 01-03-2022

Element relasch

Modificaziun emprima versiun

Publicaziun en la CUL 2022-006

5

535.230

Tabella da las modificaziuns - tenor element

Element relasch

Conclus 01-02-2022

Entrada en vigur 01-03-2022

Modificaziun emprima versiun

Publicaziun en la CUL 2022-006

6